ΑΝΑΚΟΙΝΩΣΗ ΕΓΓΡΑΦΩΝ

 Σας ενημερώνουμε ότι οι αιτήσεις εγγραφών στα δημόσια Νηπιαγωγεία Γενικής Παιδείας, για το σχολικό έτος **2022-2023** θα πραγματοποιηθούν από **1 έως 20 Μαρτίου 2022**. *Εγγραφές μετά την 20η Μαρτίου θεωρούνται εκπρόθεσμες και χρειάζονται την έγκριση του/της Διευθυντή/τριας Πρωτοβάθμιας Εκπαίδευσης*.

 **Την Ηλεκτρονική Αίτηση Εγγραφής** υποβάλλουν οι γονείς/κηδεμόνες για το Νηπιαγωγείο που ανήκει το νήπιο-προνήπιο, βάσει της **διεύθυνσης κατοικίας τους** , σύμφωνα με τα **όρια της σχολικής περιφέρειας** του Νηπιαγωγείου, μέσω της ηλεκτρονικής πλατφόρμας του Υπουργείου Ψηφιακής Διακυβέρνησης στην ηλεκτρονική διεύθυνση: [https://proti-eggrafi.services.gov.gr/](https://proti-eggrafi.services.gov.gr/%20)

**Α) Συγκεκριμένα, εγγράφονται στα Νηπιαγωγεία για το σχολικό έτος 2022-23,**

**μαθητές/τριες γεννημένοι/ες το 2018.**

**Β) Η εγγραφή πρoνηπίου στο δεύτερο έτος του Νηπιαγωγείου γίνεται αυτεπάγγελτα.**

 **Ιδιαίτερη προσοχή θα πρέπει να δοθεί στο ότι τα δικαιολογητικά που προσκομίζονται στη σχολική μονάδα εντός της προθεσμίας που θα ορίσει η Προϊσταμένη του Νηπιαγωγείου**, **κατόπιν ραντεβού** , λαμβάνοντας μέριμνα για την τήρηση των απαιτούμενων μέτρων αποφυγής διασποράς του κορωνοϊού όπως αυτά έχουν ανακοινωθεί από το ΥΠΑΙΘ και από τον Εθνικό Οργανισμό Δημόσιας Υγείας (Ε.Ο.Δ.Υ.)

Σε αυτά τα παραστατικά, περιλαμβάνονται :

**α) η αίτηση εγγραφής**

**β) Ατομικό Δελτίο Υγείας Μαθητή** (Α.Δ.Υ.Μ.)

**γ) Βιβλιάριο υγείας** του/της μαθητή/τριας, ή άλλου στοιχείου, από το οποίο αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών

**δ) Γνωμάτευση από ΚΕ.Δ.Α.Σ.Υ.** εφόσον υπάρχει, σε περίπτωση μαθητή/τριας με αναπηρία ή ειδικές εκπαιδευτικές ανάγκες.

**Επισημαίνεται ότι η γνωμάτευση αυτή δεν αποτελεί προϋπόθεση εγγραφής του μαθητή/τριας στο Νηπιαγωγείο, διευκολύνει όμως την οργάνωση για την υποστήριξη μαθητών με ΕΕΑ**.

 Οι γονείς/κηδεμόνες μπορούν να επισκεφτούν την ιστοσελίδα του νηπιαγωγείου μας [https://blogs.sch.gr/3nipatsip/](https://blogs.sch.gr/3nipatsip/%20) για να ενημερωθούν σχετικά με τη **διαδικασία ηλεκτρονικής εγγραφή**ς, σύμφωνα με τη **σχετική εγκύκλιο το ΥΠΑΙΘ** καθώς και το **χάρτη με τα όρια της σχολικής περιφέρειας** του Νηπιαγωγείου μας.

Επίσης, οι γονείς/κηδεμόνες μπορούν να επικοινωνούν μέσω του ηλεκτρονικού ταχυδρομείου μας [mail@3nip-atsip.reth.sch.gr](mail%403nip-atsip.reth.sch.gr%20) και στο τηλέφωνο του νηπιαγωγείου **2831057099** από τις **12:00- 1:30μ.μ.** για τυχόν απορίες .

 Ατσιπόπουλο, 22/02/2022

 Η Προϊσταμένη του Νηπιαγωγείου

 Αφροδίτη Πενθερουδάκη